b"\n_START_ARTICLE_\nMus\xc3\xa9e Marmottan Monet\n_START_PARAGRAPH_\nMus\xc3\xa9e Marmottan Monet er et kunstmuseum i Paris. Det indeholder en samling af over 300 v\xc3\xa6rker fra impressonismen og tiden efter, is\xc3\xa6r af Claude Monet. De \xc3\xb8vrige kunstnerne som er godt repr\xc3\xa6senteret er: Berthe Morisot, Edgar Degas, \xc3\x89douard Manet, Alfred Sisley, Camille Pissarro, Paul Gauguin, Paul Signac og Pierre-Auguste Renoir._NEWLINE_Desuden findes Wildenstein Collection af illuminerede manuskripter og Jules og Paul Marmottans samling af billeder og kunsth\xc3\xa5ndv\xc3\xa6rk, inklusive m\xc3\xb8bler fra Napoleonstiden, samt spanske og flamske arbejder fra tidligere perioder. Museet arrangerer ogs\xc3\xa5 specialudstillinger med temaer fra samme epoke. Fra efter\xc3\xa5ret 2011 til medio februar 2012 vistes s\xc3\xa5ledes Henri Edmond Cross med flere._NEWLINE_N\xc3\xa6rmeste m\xc3\xa9trostation er La Muette.\n_START_SECTION_\nHistorie\n_START_PARAGRAPH_\nStedet var oprindelig en jagthytte for hertugen af Valmy, beliggende i udkanten af Boulogneskoven. Det blev k\xc3\xb8bt af Jules Marmottan i 1882 og senere overtaget af s\xc3\xb8nnen Paul, som flyttede ind, og udvidede faderens samling af Napoleana. Stedet med indhold blev testamenteret til Acad\xc3\xa9mie des Beaux-Arts. Akademiet \xc3\xa5bnede stedet for publikum under navnet Mus\xc3\xa9e Marmottan i 1934._NEWLINE_To store donationer fik stedet til at \xc3\xa6ndre karakter: I 1957 donerede Victorine Donop de Monchy en betydelig samling af impressionistiske v\xc3\xa6rker. Disse var samlet af hans fader, doktor Georges de Bellio, som var l\xc3\xa6ge for Manet, Monet, Pissaro, Sisley og Renoir, og b\xc3\xa5de beundrer og samler af deres kunst. Efter at en s\xc3\xb8n af Monet donerede sin samling af faderens v\xc3\xa6rker, blev museet i besiddelse af verdens st\xc3\xb8rste samling af Monet-billeder._NEWLINE_Jacque Carlu, som var kurator for museet, fik bygget et specielt rum som giver bes\xc3\xb8gende mulighed for at f\xc3\xb8lge udviklingen i Monets v\xc3\xa6rker, b\xc3\xa5de p\xc3\xa5 afstand og t\xc3\xa6t p\xc3\xa5. Inspirationen var de store \xc3\xa5kandebilleder i Mus\xc3\xa9e de l'Orangerie. Et af de mest kendte billeder, Impression, Soleil Levant (Indtryk, solnedgang) blev stj\xc3\xa5let fra museet i 1985, genfundet fem \xc3\xa5r senere, og p\xc3\xa5 plads i den permanente samling igen fra 1991."